تئاتر و سینما اویونچوسو اردال توسون ایستانبولون ساری یئر بولگه سینده باش وئرن یول حادثه‌سی نتیجه‌سینده اؤلدو.
هنوز بللی اولمایان سببله یول کنارینداکی دمیرلره چیرپیلاراق، چیرپیلمانین تاثیری ایله یووارلانان بیر ماشین ترس ایستیقامتده حرکت ائدن اردال توسونون ایستیفاده ائتدیگی ماشین‌ین اوستونه دوشدو.
ماشین‌ین ایچری‌سینده سیخیلان اردال توسون حادثه یئرینده اؤلدو. 53 یاشیندا حیاتا وداع ائدن اردال توسون مشهور اویونچو نجدت توسونون اوغلو ایدی.
معمار سینان اونیورسیته‌سی دوولت کنسرواتواریندا تحصیل آلان اردال توسون دؤولت تئاترلاری ایله یاناشی چوخ سایدا اوزه ل تئاتردا و موختلیف فیلم‌لرده رول آلدی.
اردال توسون سینما حیاتینا 1981-جی ایلده عاطیف ییلمازین یونتدیگی "مینا" آدلی فیلمله باشلادی.
